Γιώτης Εγκωμίτης

Ο Γιώτης (Παναγιώτης) Εγκωμίτης (Αμμόχωστος, 26 Μαΐου 1972) είναι Κύπριος πρώην διεθνής ποδοσφαιριστής που αγωνιζόταν ως μέσος και πλέον είναι προπονητής.

Καριέρα
Σε συλλογικό επίπεδο
Ο Εγκωμίτης ξεκίνησε την ενασχόληση του με το ποδόσφαιρο στον Εθνικό Άχνας. Το 1997, σε ηλικία 25 ετών, μετακινήθηκε στην Ανόρθωση Αμμοχώστου με την οποία κατέκτησε 3 Πρωταθλήματα Κύπρου (1998, 1999, 2000), 1 Κύπελλο (1998) και 2 Super Cup (1998, 1999). Το 1999, αναδείχθηκε αθλητής της χρονιάς στη Γιορτή των Αρίστων που διοργανώνει ετησίως η Ένωση Αθλητικογράφων Κύπρου (ΕΑΚ) και θεωρείται η κορυφαία αθλητική τελετή βράβευσης στη χώρα.

Το 2000, έκανε το μεγάλο άλμα στην καριέρα του παίρνοντας μεταγραφή μαζί με τον συμπαίκτη του Γιάννη Οκκά στον ΠΑΟΚ, ύστερα από εισήγηση για την απόκτηση τους από τον τότε προπονητή των ασπρόμαυρων Ντούσαν Μπάγεβιτς. Αγωνίστηκε στον ΠΑΟΚ μέχρι το 2006, κατακτώντας 2 Κύπελλα Ελλάδας (2001, 2003). Στις 12 Μαΐου 2001, στον Τελικό Κυπέλλου Ελλάδας που διεξήχθη στο Στάδιο Νίκος Γκούμας, άνοιξε το σκορ στο 4ο λεπτό και αναδείχθηκε πολυτιμότερος παίκτης του αγώνα (MVP) στην επικράτηση με 4–2 επί του Ολυμπιακού. Ο Εγκωμίτης αγωνίστηκε στον ΠΑΟΚ κυρίως ως δεξιός πλάγιος μέσος και ενίοτε ως δεξιός πλάγιος αμυντικός. Η προσφορά του στον σύλλογο της Θεσσαλονίκης θα ήταν αναμφίβολα μεγαλύτερη εάν δεν ταλαιπωρούνταν ανά τακτά χρονικά διαστήματα από μυϊκούς τραυματισμούς. Το ήθος, η ποδοσφαιρική του αξία και η αγωνιστικότητα που επεδείκνυε εκτιμήθηκαν από το φίλαθλο κοινό του ΠΑΟΚ και τον Φεβρουάριο του 2015, τιμήθηκε από την διοίκηση της ΠΑΕ ΠΑΟΚ στο Γήπεδο της Τούμπας.

Το 2006, επέστρεψε στην Κύπρο και αγωνίστηκε στον Εθνικό Άχνας έως το 2009, όταν σε ηλικία 37 ετών αποσύρθηκε από την ενεργό αγωνιστική δράση.

Στις 18 Οκτωβρίου 2009, διεξήχθη στο Δασάκι Άχνας φιλική αναμέτρηση προς τιμήν του, μεταξύ Εθνικού και Ανόρθωσης (1–1), όπου βραβεύτηκε από την Κυπριακή Ομοσπονδία Ποδοσφαίρου (ΚΟΠ), την Ένωση Αθλητικογράφων Κύπρου (ΕΑΚ), τον Κυπριακό Σύνδεσμο Ποδοσφαιριστών (ΠΑΣΠ), τον Σύνδεσμο Προπονητών και άλλους φορείς, με τα έσοδα του αγώνα να δίνονται ύστερα από επιθυμία του ίδιου σε φιλανθρωπικά ιδρύματα.

Διεθνής καριέρα
Ο Γιώτης Εγκωμίτης αγωνίστηκε με την Εθνική Κύπρου από το 1994 έως το 2003, καταγράφοντας συνολικά 45 συμμετοχές και 7 τέρματα.

Προπονητική σταδιοδρομία
Μετά την απόσυρση του από την ενεργό αγωνιστική δράση, ο Εγκωμίτης ασχολήθηκε με την προπονητική και εργάσθηκε ως υπεύθυνος ακαδημιών και μετέπειτα  ως βοηθός, υπηρεσιακός και πρώτος προπονητής στον Εθνικό Άχνας. Την αγωνιστική περίοδο 2018–19, οδήγησε τον Εθνικό στον προβιβασμό στην πρώτη κατηγορία, κατακτώντας το Πρωτάθλημα Β΄ κατηγορίας. Το 2020, ανέλαβε προπονητής στην Εθνική Κύπρου Κ-17 και από το 2021 είναι βοηθός προπονητή στην Εθνική Ανδρών.

 Στατιστικά καριέρας 
Με συλλόγους
 Σύλλογος  Κατηγορία  Περίοδος  Συμμετοχές (Γκολ)  Εθνικός Άχνας  Α΄ Κατηγορία  1992–1997 118 (33)  Ανόρθωση Αμμοχώστου  Α΄ Κατηγορία  1997–2000  61 (28)  ΠΑΟΚ  Α΄ Εθνική  2000–2006 76 (10)  Εθνικός Άχνας  Α΄ Κατηγορία  2006–2009 36 (2)

Με την Εθνική Κύπρου
ΈτοςΣυμμετοχέςΤέρματα199420199582199620199781199842199941200050200151200220200350Σύνολο457

+ Τα τέρματα του Εγκωμίτη με την Εθνική ΚύπρουΝο.ΗμερομηνίαΤόπος ΔιεξαγωγήςΑντίπαλοςΣκορΑποτέλεσμαΔιοργάνωση115 Φεβρουαρίου 1995Τσίρειο Στάδιο, Λεμεσός Εσθονία2–13–1Φιλικός28 Μαρτίου 1995Τσίρειο Στάδιο, Λεμεσός Σουηδία3–33–3Φιλικός314 Φεβρουαρίου 1997Στάδιο Τάσος Μάρκου, Παραλίμνι Λετονία2–02–0Διεθνές Τουρνουά Κύπρου419 Αυγούστου 1998Μακάρειο Στάδιο, Λευκωσία Αλβανία1–23–2Φιλικός55 Σεπτεμβρίου 1998Στάδιο Αντώνης Παπαδόπουλος, Λάρνακα Ισπανία1–03–2Προκριματικά Ευρ. Πρωταθλήματος 200065 Σεπτεμβρίου 1999Τσίρειο Στάδιο, Λεμεσός Ισραήλ1–03–2Προκριματικά Ευρ. Πρωταθλήματος 2000728 Φεβρουαρίου 2001Νέο ΓΣΖ, Λάρνακα Ουκρανία2–14–3 (παρ.)Διεθνές Τουρνουά Κύπρου

 Τίτλοι - Διακρίσεις 
Ως ποδοσφαιριστής
Ανόρθωση Αμμοχώστου
Πρωτάθλημα Κύπρου (3): 1997–98, 1998–99, 1999–2000 
Κύπελλο Κύπρου: 1997–98
Super Cup Κύπρου (2): 1998, 1999

ΠΑΟΚ
Κύπελλο Ελλάδας (2): 2000–01, 2002–03

Ατομικές
 Βραβεία ΕΑΚ - Αθλητής της χρονιάς: 1999
 Πολυτιμότερος παίκτης (MVP) του Τελικού Κυπέλλου Ελλάδας: 2001

Ως προπονητής
Εθνικός Άχνας
Πρωτάθλημα Β΄ κατηγορίας Κύπρου: 2018–19

 Παραπομπές 

 Εξωτερικοί σύνδεσμοι 
 EU-football.info - Ο Γιώτης Εγκωμίτης με την Εθνική Κύπρου
 national-football-teams

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές ΠΑΟΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό